APROBACIÓN DEFINITIVA MODIFICACIÓN DA ORDENANZA FISCAL REGULADORA DA TAXA POR SERVIZOS DE DISTRIBUCIÓN DE AUGA
ADMINISTRACIÓN LOCAL — Municipal — Lama, A (Ordenanzas e Regulamentos, 03/12/2020)

Acordo do Pleno do Concello de 28 de setembro de 2020 polo que se aproba definitivamente a modificación da Ordenanza fiscal reguladora da taxa por servizos de distribución de auga. Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional deste Concello sobre a modificación da Ordenanza fiscal reguladora da taxa por servizos de distribución de auga, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. No uso das facultades concedidas polos artigos 133.2 e 142 da Constitución, polo artigo 106 da lei 7/85, de 2 de abril, reguladora das Bases do Réxime Local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, o Concello da Lama acorda a imposición e ordenación da Taxa por servizos de distribución de auga, gas, electricidade e outros abastecementos públicos incluídos os dereitos de enganche de liñas e colocación e utilización de contadores e instalacións análogas, e cuxas normas atenden ao previsto no artigo 57 do mesmo texto legal.1. Constitúen o feito impoñible da Taxa, a prestación dos servizos de distribución de auga potable polo Concello da Lama, incluídos os dereitos de acometida á rede e colocación e utilización de contadores e instalacións análogas.2. Non estarán suxeitos a taxa os inmobles declarados ruinosos ou que teñan a condición de solar ou terreo, sempre que non están habitados e non fagan uso da rede de abastecemento.1. Serán suxeitos pasivos contribuíntes, as persoas físicas ou xurídicas e as entidades a que se refire o artigo 35.4 da Lei, 58/2003, de 17 de decembro, Xeral Tributaria, que ocupen ou utilicen as vivendas e locais situados nos lugares, prazas, rúas ou vías públicas en que se preste o servizo, xa sexa a título de propietario ou de usufrutuario, habitacionista, arrendatario ou, ata de precario.2. Terán a consideración de suxeitos pasivos substitutos do contribuínte, o propietario das vivendas ou locais, que poderá repercutir, no seu caso, as cotas satisfeitas sobre os usuarios daquelas, beneficiarios do servizo. Os supostos de responsabilidade, xa sexa subsidiaria ou solidaria, serán os previstos na normativa tributaria. Tomarase como base para a determinación do importe desta taxa os custos directos e indirectos necesarios para garantir o mantemento e desenvolvemento razoable do servizo de abastecemento de auga.1. A cota desta Taxa será o resultado de aplicar as tarifas contidas no presente artigo.2. As tarifas desta taxa serán as seguintes: 3. Nos supostos non previstos nos epígrafes das tarifas ou seus anexos facturarase por similitude.4. Nos establecementos ou locais onde coexistan dúas ou máis actividades ou usos dos especificados nos epígrafes e seus anexos tributarán pola tarifa máis alta que lles corresponda.5. As vivendas onde ademais se realice unha actividade económica tributarán pola tarifa máis alta que lles corresponda.6. As vivendas unifamiliares onde se realice unha actividade económica dos epígrafes 02 ou 03 tributarán cada un polo seu uso sempre que o local dispoña de acceso directo dende a rúa independente da vivenda. O cesar a actividade causará baixa no Padrón fiscal tributando só a vivenda. Soamente admitiranse nesta taxa as exencións e os beneficios fiscais que veñan establecidos en normas con rango de Lei ou deriven de Tratados ou Acordos Internacionais.1. Devéngase a taxa e nace a obriga de contribuír polos conceptos fixos, dende que se solicita a prestación do servizo, ou dende que se utiliza o mesmo sen estar debidamente autorizado, e en consecuencia, dende que se inicie a posibilidade, por parte do usuario da utilización do servizo.2. Establecido e en funcionamento o referido servizo, as cotas devengaranse o primeiro día do ano natural agás que o inicio da prestación se producise con posterioridade a dita data, en que se producirá ese mesmo día. Neste suposto a cota esixible prorratearase por meses. No caso de baixa no servizo a cota devengarase o día da última lectura do consumo.3. Cando se trate de servizos non periódicos, devengarase a taxa e nacerá a obrigación de contribuír cando se presente a solicitude de prestación do servizo ou actividade.1. No caso de servizos periódicos a taxa liquidarase cando se presente a solicitude de alta no Padrón conforme ao artigo anterior. No caso de que se utilice o servizo sen mediar solicitude, darase de alta de oficio no Padrón e, no seu caso, liquidaranse os períodos atrasados que procedan dentro do prazo de prescrición da Lei Xeral Tributaria, e notificarase para o seu abono aos interesados, producíndose a alta no Padrón fiscal no ano seguinte.2. No caso de servizos non periódicos, a liquidación da taxa cuantificarase no momento da presentación da solicitude de prestación ou en momento posterior pero sempre con carácter previo á prestación do servizo ou realización da actividade. Cando se trate de servizos ou actividades cuxa liquidación non se pode cuantificar no momento de presentar a solicitude de prestación do servizo ou realización da actividade, practicarase a liquidación unha vez prestado o servizo ou realizada a actividade. De se realizar a prestación do servizo ou a actividade sen mediar solicitude, procederase a liquidar e notificar a taxa axiña que se detecte esta situación, esixíndose o ingreso nos prazos previstos no Regulamento Xeral de Recadación para as liquidacións de contraído previo, sen prexuízo da apertura do oportuno expediente sancionador por infracción tributaria.1. Unha vez producida a alta no Padrón fiscal a instancia de parte ou de oficio a taxa exaccionarase con carácter anual nos prazos e lugares que se sinalen no edito de exposición ao público.2. No caso de servizos non periódicos, cando se trate de liquidacións cuxa cuantificación pódese realizar antes da prestación do servizo ou realización da actividade, realizarase o ingreso antes da prestación do servizo ou realización da actividade, na Tesourería Municipal ou nas entidades financeiras que se sinalen na liquidación. Cando se trate de liquidacións cuxa cuantificación non poder realizar con anterioridade á prestación do servizo ou realización da actividade, realizarase o ingreso nos prazos e lugares que se sinalen na liquidación.1. Os suxeitos pasivos están obrigados a efectuar declaración de alta no Padrón fiscal no prazo de trinta días hábiles seguintes á data en que se devengue por primeira vez a taxa, presentando declaración de alta e ingresando a cota do ano rateada por meses.2. Os suxeitos pasivos están obrigados a formular declaración de baixa ou variación no Padrón da taxa. O prazo para efectuar a declaración será ata o último día do ano en que se produza, producindo efectos no Padrón do ano seguinte.3. O incumprimento do disposto no apartado anterior producirá a obriga do pago da taxa sen que se teñan en conta ditas alteracións.4. As baixas no Padrón produciranse pola desaparición física do obxecto tributario, polo cese da actividade debidamente comunicada, ou pola declaración de inhabitabilidade ou ruína, rateándose a cota por meses, a partir do seguinte ao da declaración, sen que se poida ter en conta para períodos anteriores xa devengados e facturados.5. Establécense as seguintes obrigas: 1.—As persoas ou entidades interesadas na prestación do servizo de distribución de auga potable a domicilio deberán presentar solicitude por escrito na que se detalle o lugar para o que se solicita e o uso que se lle vai dar.2.—Deberán comunicarse á Administración as baixas e cambios de titularidade que se produzan tramitándose a oportuna liquidación final e tendo as devanditas modificacións efectos o primeiro día do semestre natural seguinte ao día en que a solicitude de cambio ou baixa.3.—Do mesmo modo, están abrigados a destinar a subministración aos fins autorizados, debendo solicitar licenza específica para o cambio de destino da subministración. Cando parte dunha vivenda se destine a actividades non domésticas, se non se diferencian usos mediante contadores distintos, ao obrigado ao pagamento aplicaráselle a tarifa de uso que máis tribute.4.—Todas as obras para conducir a auga, dende o contador á vivenda deberán cumprir coa lexislación vixente, e serán de conta dos usuarios.5.—En caso de que por insuficiencias de caudais, augas sucias, secas, xeadas, reparacións, no caso de forza maior, avarías na instalación central etc., o concello tivese que suspender total ou parcialmente a subministración, os abonados non terán dereito a reclamación ningunha, nin indemnización por danos, prexuízos ou calquera outros conceptos, entendéndose neste sentido que a concesión se fai a título precario.6.—Unha vez autorizada a prestación do servizo entenderase prorrogado mentres non se presente a declaración de baixa polo/a interesado/a.7.—As acometidas realizadas sen autorización sancionaranse cunha multa de 300€, sen prexuízo das demais medidas que se tomen.8.—Non se permitirá estender unha mesma conexión a varias fincas ou edificacións, aínda no caso de estar contiguas ou pertencer ao mesmo dono.9°.—Aos abonados que teñan na proximidade dos seus domicilios, hortas, viñedos, fincas, xardíns ou similares non poderán utilizar a auga para rego baixo ningún concepto. O incumprimento dará lugar ao corte inmediato de subministración de auga, sen prexuízo das sancións que se poidan impoñer pola corporación.10°.—Establecese a obriga xeral do uso do contador, para todos os abonados. Os abonados que non teñan instalado contador aplicarase o establecido na tarifa para tal suposto, dándolles un prazo de un mes para que instalen o contador e no caso contrario procederase ao corte do subministro de auga ata a instalación do mesmo. Os contadores serán propiedade dos abonados, conservándose ao seu cargo.11°.—O concello de A Lama a través do servizo de augas, subministrará en venda o contador aos aboados, a prezo de factura. Tamén poderase facilitar polos abonados, debendo estar estes aparatos medidores autorizados polo organismo competente.12°.—A instalación do contador realizarase ben polo persoal do servizo, fixando este o tipo e diámetro do contador que o abonado debe utilizar ou ben polo interesado previa supervisión e visto bo do persoal do servizo.13°.—Os contadores instalaranse no límite da propiedade nas vivendas unifamiliares e nos portais dos edificios, de maneira que permita o acceso ao persoal para efectuar a lectura dos mesmos. O lugar de emprazamento dos contadores permanecerá pechado e protexido e o abonado será responsable da súa conservación.14°.—Entenderase por consumo efectuado o rexistrado polo contador. Cando o consumo rexistrado sexa inferior ao mínimo regulamentado, entenderase consumido o mínimo indicado. Se o contador estivese parado, calcularase o consumo en función do gasto realizado no mesmo período do exercicio anterior. Dita circunstancia notificaráselle ao abonado por escrito, dándolle un prazo para comparecer nas oficinas municipais e realizar o troco do contador. Dita revisión ou reparación, correrá por conta do abonado. Transcorrido dito prazo penalizarase ao abonado cun consumo equivalente ao da tarifa de abonado sen contador.15°.—As operación de colocar e retirar os contadores poderán executarse polos empregados municipais ou polos abonados coa supervisión e visto bo do persoal responsable do servizo. Quedan prohibido alterar os precintos que como garantía levan colocados os contadores. Se por calquera accidente se rompera un deles, pasarase inmediatamente aviso ao Servizo, que levara a efecto a reparación o máis axiña posible. No caso de rescisión do contrato, o Servizo procederá a retirar o contador do abonado, que poderá pasar a recollelo polas oficinas municipais do servizo dentro dos tres meses seguintes. Pasado dito tempo o concello non asumirá responsabilidade algunha pola custodia ou polo estado do contador.16°.—O persoal do concello adscrito ao servizo será responsable do control do servizo e de xirar visitas aos contadores para a súa lectura, así como para evacuar informe sobre cantas incidencias, irregularidades ou infraccións aprecie no servizo, tanto na prestación do mesmo polo concello como polo uso do servizo polos abonados.17°.—Prohíbese aos abonados: 18°.—Excepcionalmente, en situacións de escaseza de auga polo concello a través de bando pódese limitar o consumo máximo diario de auga atendendo as circunstancias concorrentes. O quebranto das medidas que se estipulen sancionaranse ao abeiro do artigo seguinte.19°.—Todas as infraccións sinaladas na ordenanza sancionaranse pola alcaldía a proposta do servizo de auga, cunha multa de 50€ a 500€ valorando a reincidencia, a gravidade dos feitos, ou o dano e o prexuízo ocasionado aos demais abonados na recepción do servizo, así como o corte inmediato da subministración de auga. Nesta materia estarase ao disposto na Lei Xeral Tributaria e normativa de desenvolvemento. A presente Ordenanza Fiscal modificada, entrará en vigor o mesmo día da súa publicación no Boletín Oficial da Provincia e será de aplicación a partir do día un de xaneiro de 2022, permanecendo en vigor ata a súa modificación ou derrogación expresa. — Vivendas ocupadas ou desocupadas; Bungalows, Galpons, Alpendres (en fincas sen construcción principal con uso distinto ou simplemente agropecuario, aínda que teñan un uso temporal). — Establecementos dedicados á venda en xeral (abonos, alimentación, mercadorías, calzados, roupa e similares — Academias de ensino, autoescolas — Aluguer de coches, Axencias de viaxes — Estudios arquitectura, despachos de avogado — Asesorías, contabilidade, seguros, xestorías — Asociacións sociais, culturais e deportivas — Exposición e venta coches, motocicletas, cociñas. — Clínica dental — Confeitería, pastelería, lambetadas, panaderías dedicadas á venda — Copistería, prensa, quioscos — Decoración e interiorismo — Estación autobuses — Estancos, loterías — Farmacias, consulta médicos — Fotografía, informática, librerías — Garderías, escolas, institutos de ensinanza — Inmobiliarias — Notaría; nutrición e dietética-venda; — Oficinas; ópticas; organización nacional de cegos; ortopedia. — Pompas fúnebres — Salóns de beleza; sanatorios; saunas e masaxes — Teatros — Tinturarías — Veterinaria-consulta; video club; viveiros de plantas; — Ximnasios; xeaderías; xogos recreativos — Café-bar (con o sin comidas), cafeterías; casas de comidas — Hamburgueserías, bocaterías — Pizzerías; pub — Taberna — Talleres (automóbil, bicicletas, cadros e molduras, reloxería, carpintería, metálica, fontanería, ebanistería e similares) — Bancos e Caixas de aforro. — Hoteis, hostais, hospedaxes, casas de turismo rural. — Restaurante, churrasquería, mesón. — Discotecas, salas de festa, salóns de baile. — Elaboración e envasado de viños, produtos cárnicos, etc. — Fábricas, industrias transformadoras de alimentos, panaderías — Imprentas — Laboratorios — Maquinaria industrial, material construción — Supermercados — Servizos técnicos reparación electrodomésticos. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. A Lama na data sinalada na marxe O Alcalde – Jorge Canda Martínez (Documento asinado electrónicamente)